**Ministru kabineta noteikumu projekta „Noteikumi par minimālo drošības un servisa pakalpojumu līmeni kravas transportlīdzekļu novietošanai paredzētajos stāvlaukumos” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par autoceļiem” 6. panta devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2006. gada 15. marta Regula (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85 nosaka, ka transportlīdzekļa vadītājam pēc 4,5 stundu vadīšanas laika ir jāņem vismaz 45 minūtes pārtraukums vai pēc ikdienas vadīšanas laika perioda ir jāņem ikdienas atpūtas periods, kas ir vismaz 11 stundas.2010. gada 27. oktobrī Eiropas Savienības Padome pieņēma rezolūciju, kā novērst un apkarot ar kravas autopārvadājumiem saistītus noziegumus un garantēt drošas kravas automobiļu stāvlaukumu teritorijas (turpmāk – Rezolūcija). Rezolūcija aicina dalībvalstis pakāpeniski izstrādāt drošu kravas transportlīdzekļu stāvlaukumu modeli, iesakot piemērot Rezolūcijas 1. pielikumā norādīto paraugnolīgumu vai citādi sasniedzot līdzvērtīgu drošības līmeni. Tāpat Rezolūcija aicina profesionālās organizācijas, kas pārstāv autopārvadātāju nozari, aktīvi iesaistīties drošu kravas transportlīdzekļu stāvlaukumu modeļa izstrādē, tostarp iespējamos sertifikācijas procesos, informācijas par drošām kravas transportlīdzekļu stāvvietām izplatīšanā šoferiem u. c. Saskaņā ar likuma „Par autoceļiem” 2. panta otro daļu transportlīdzekļu stāvlaukumi ir autoceļu kompleksā ietilpstošas inženierbūves, bet 6. panta pirmā daļa nosaka, ka valsts autoceļi ir lietojami bez maksas, ja likumā nav noteikts citādi. Ņemot vērā valsts autoceļu tīkla neapmierinošo stāvokli un ceļu nozarei ievērojami samazināto finansējumu, valsts budžeta autoceļu fonda programmai piešķirtie līdzekļi galvenokārt tiek novirzīti autoceļu ikdienas uzturēšanai un patlaban nav iespējams izdalīt finansējumu drošu kravas transportlīdzekļu stāvlaukumu izveidošanai. Arī Eiropas Savienības struktūrfondu līdzekļi ir lietojami tikai atbilstoši noteiktajiem mērķiem autoceļu stāvokļa uzlabošanai un nav paredzēti šādu blakusdarbību veikšanai. Satiksmes ministrijas kompetencē neietilpst servisa objektu (atpūtas vietas, tirdzniecības punkti, kuri nodrošināti ar WC, videonovērošanu u.c.) būvniecība un uzturēšana stāvlaukumos pie valsts autoceļiem, tāpēc šādu stāvlaukumu izveidošana, aprīkošana un uzturēšana būtu jāveic komersantiem. Vienlaikus norādot, ka stāvlaukumos var tikt būvētas tikai pagaidu būves, nomas līgumā un normatīvajos aktos noteiktajā kārtībā.Satiksmes ministrija izvērtēja valsts īpašumā esošos transportlīdzekļu stāvlaukumus, kā rezultātā tika identificēti četri lielākie publiskie stāvlaukumi ar platību virs 3000 m2, kurus varētu iznomāt komersantiem, lai izveidotu par kravas transportlīdzekļu stāvlaukumiem atbilstoši Rezolūcijas 1. pielikumā noteiktajām prasībām:1) A13 Krievijas robeža (Grebņeva) – Rēzekne – Daugavpils – Lietuvas robeža (Medumi), 84,92 km, ceļa kreisajā pusē;2) A9 Rīga (Skulte) – Liepāja, 108,06 km, ceļa labajā pusē;3) A5 Rīgas apvedceļš (Salaspils – Babīte), 35,95 km, ceļa kreisajā pusē;4) A2 Rīga – Sigulda – Igaunijas robeža (Veclaicene), 75,5 km, ceļa kreisajā pusē.Šie četri stāvlaukumi pie valsts galvenajiem autoceļiem tiks noteikti kā īpaši paredzēti stāvlaukumi tikai kravas transportlīdzekļiem. Savukārt pārējie transportlīdzekļi varēs izmantot visus pārējos publiskos stāvlaukumus pie valsts autoceļiem bez maksas.Noteikumu projekts nepieciešams, lai noteiktu minimālo drošības un servisa pakalpojumu līmeni, kādu komersantam ir jānodrošina nomātajos stāvlaukumos. Par apsardzes pakalpojumu nodrošināšanu stāvlaukumā komersantam būs tiesības ņemt maksu no stāvlaukumu lietotājiem. Vienlaicīgi komersantam būs tiesības stāvlaukumā piedāvāt arī citus pakalpojumus – ēdināšana, viesnīca, veikals u.c., kā arī izveidot kravas transportlīdzekļiem piemērotu infrastruktūru, to apsaimniekotu un uzturētu.Ministru kabineta 2010. gada 8. jūnija noteikumi Nr. 515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas maksas tipveida nosacījumiem” nosaka kārtību, kādā tiek iznomāta valsts manta, savukārt apsardzes pakalpojumu sniegšana, drošības pasākumu nodrošināšana, kravas transportlīdzekļiem piemērotas infrastruktūras nodrošināšana un citu pakalpojumu sniegšana ir komercdarbība un valstij nav tiesības iejaukties privāto tiesību jomā, nosakot maksas apmēru par stāvlaukumu lietošanu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kravas transportlīdzekļu vadītāji un komersanti, kas apsaimniekos kravas transportlīdzekļu stāvlaukumus.Mērķgrupas aptuveno lielumu šobrīd nav iespējams noteikt vai prognozēt, jo nav zināms, cik pretendentu pieteiksies stāvlaukumu nomai un līdz ar to nav prognozējams, cik kravas transportlīdzekļu vadītāju izmantos speciāli ierīkotos stāvlaukumus. |
| 2. | Tiesiskā regulējuma ietekme uz tautsaimniecību un administratīvo slogu | Tiks radīta iespēja kravas transportlīdzekļu vadītājiem izmantot speciāli aprīkotus stāvlaukumus, kuros tiek nodrošināti apsardzes un citi pakalpojumi, tādējādi nodrošinot iespēju ievērot noteikto transportlīdzekļa vadīšanas un atpūtas režīmu drošā vidē.Ņemot vērā, ka komersantam, kurš nomās stāvlaukumus, būs tiesības ņemt maksu par saviem sniegtajiem pakalpojumiem, un tad, izmantojot šos pakalpojumus, attiecīgi palielināsies izdevumi par kravu pārvadājumiem.Kravas transportlīdzekļu vadītājiem stāvlaukumu izmantošana ir brīvprātīga. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Satiksmes ministrs A. Matīss

Vīza: Valsts sekretārs K. Ozoliņš

2014.02.03. 10:34

829

A. Granīta,

67028157, Andra.Granita@lvceli.lv